**Alberto Fernández Blanco** (Cuena, 1955eko urtarrilaren 15a - Pardilla, 1984ko abenduaren 14a), *El Galleta* goitizenez ezaguna, txirrindulari espainiarra izan zen, profesionala 1978 eta 1984 artean, denbora horretan 30 garaipen lortu zituelarik.

Biografia
---------

Kantabriako Cuena herrian jaio arren, bere familia Aguilar de Campoon (Palentzia) birkokatu zen haurtzarotik, non txirrindulari bezala trebatu zen. Jubenil mailan, 1973ko Arrateko Igoera irabazi zuen eta , Bilboko S.V.AC. taldera pasa zen, hurrengo urtean. Urte ona izan zen eta 5 garaipen lortu zituen. Hauetako bat Bizkaiko Erlojupeko Txapelketa izan zelarik. Amateur garaian, Alberto Fernández Espainiako mendiko txapelduna izan zen.

Profesional bezala, zenbait garaipen lortu zituen etapakako lasterketa laburretan, Euskal Herriko Itzulia, Kataluniako Volta, eta Asturiasko Itzulia, besteak beste. Etapa garaipenak lortu zituen Espainiako Vueltan eta Italiako Giroan.

1982ko Frantziako Tourrean 10. sailkatu zen, hau bere Tourrik hoberena izan zelarik. 1983ko Italiako Giroan, 3. izan zen, parte hartu zuen lehen urtean. 1983ko Espainiako Vueltan ere 3. izan zen eta 1984an 2. sailkatu zen.

1984ko abenduaren 14an hil zen auto istripuan, non bere emazte Inmaculada Sáinz Cossio ere hil zen, Pardilla udalerrian, Aranda de Duero (Burgos) inguruan. Hurrengo egunean lurperatu zuten Aguilar de Campooko hilerrian, bere taldekide gehienen laguntzarekin. 1980ko hamarkadako espainiar txirrindularitzako lau handienetako bat bezala hartzen zen, Pedro Delgado, Angel Arroyo eta Marino Lejarretarekin batera.

*El Galleta* goitizena Aguilar de Campoon hazi zelako jaso zuen (non galleta lantegi ospetsu batzuk dauden). Ondoren, Santanderren (Kantabria) bizi izan zen. Semeak, Alberto Fernandez Sainz, aitaren pausoak jarraitu eta Xacobeo Galicia taldeko txirrindularia izan da.

1985eko Espainiako Itzulian, hil ondorengo omenaldi gisa, Vueltaren antolakuntzak, hortik aurrera, lasterketaren gailurrik gogorrena *Alberto Fernández gailurra* bezala bataiatzea erabaki zuen, bere omenez.

Palmaresa
---------

**1975**

* Gorlako Igoera

**1976**

* 7. Etorkizuneko Tourrean

**1977**

* 9. Nafarroako Itzulian

**1978**

* 2. Meatze Haranetako Itzulian
* 4. Kantabriako Itzulian
* 5. Arrateko Igoeran
* 7. Asturiasko Itzulian
* 8. Setmana Catalanan
* 10. Euskal Herriko Itzulian

**1979**

* Asturiasko Itzulia
* 3. Samianigoko Klasikoan
* 5. Levanteko Itzulian
* 9. Euskal Herriko Itzulian

**1980**

* Euskal Herriko Itzulia eta etapa 1
* Meatze Haranetako Itzulia eta etapa 1
* Kantabriako Itzuliko etapa 1
* 6. Alemaniako Itzulian
* 8. Kataluniako Voltan

**1981**

* Levanteko Itzulia eta etapa 1
* Meatze Haranetako Itzulia eta etapa 1
* Gaztelako Itzulia
* 2. Errioxako Itzulian
* 3. Setmana Catalanan eta etapa 1
* 3. Montjuiceko Igoeran
* 6. Kataluniako Voltan
* 6. Donostia Klasikoan
* 6. Narancoko Igoeran
* 10. Andaluziako Itzulian

**1982**

* Kataluniako Volta eta etapa 1
* Euskal Herriko Itzuliko etapa 1
* Burgosko Itzuliko 2 etapa
* Mediterraneoko Tourreko etapa 1
* 3. Andaluziako Itzulian
* 8. Paris-Nizan
* 10. Frantziako Tourrean

**1983**

* Setmana Catalana eta etapa 1
* Arrateko Igoera
* Gastone Nencini Memoriala
* 3. Italiako Giroan eta 2 etapa
* 3. Espainiako Vueltan eta etapa 1
* 5. Tirreno-Adriatikoan
* 5. Narancoko Igoeran
* 8. Euskal Herriko Itzulian

**1984**

* 2. Asturiasko Itzulian eta 2 etapa
* 2. Espainiako Vueltan
* Masferrer garaikurra
* 5. Euskal Herriko Itzulian
* 5. Setmana Catalanan

Sailkapen orokorra Itzuli Handietan
-----------------------------------

| Lasterketa | 1978 | 1979 | 1980 | 1981 | 1982 | 1983 | 1984 |
| --- | --- | --- | --- | --- | --- | --- | --- |
|  | Italiako Giroa | — | — | — | — | — | **3.** | 19. |
|  | Frantziako Tourra | — | — | 25. | 21. | **10.** | — | — |
|  | Espainiako Vuelta | 19. | 14. | — | — | 15. | **3.** | **2.** |
|  Munduko txapelketa | — | — | UT | UT | 28. | 40. | 29. |

—: ez zuen parte hartu  

UT: utzi, ez zuen amaitu

Taldeak
-------

* Novostil-Helios (1978)
* Moliner-Vereco (1979)
* Teka (1980-1982)
* Zor (1983-1984)

Erreferentziak
--------------

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2119369
* **Identifikadoreak**
* BNE: XX1748079

 |

* Wd Datuak: Q2119369